EJ Manuel

Erik Rodriguez «EJ» Manuel Jr. (født 19. mars 1990 i Virginia Beach i Virginia) er en tidligere amerikansk fotball quarterback. Han spilte college football ved Florida State, hvor han ledet Seminoles til en ACC-tittel og seier i Orange Bowl som senior, og ble draftet av Buffalo Bills i første runde av NFL Draft 2013.
Han ble draftet av Bills for å være lagets nye quarterback, men pådro seg flere skader og klarte ikke å prestere på banen. Etter å ha startet 10 kamper i sin nykommersesong, med 1 972 pasningsyards og 11 touchdowns hadde Manuel bare syv kampstarter og åtte touchdownpasninger over de tre neste sesongene, og var tredje quarterback bak Kyle Orton og Tyrod Taylor. Etter å ha forlatt Bills tilbrakte han ett år med Oakland Raiders og spilte ingen kamper i 2018-sesongen, før han signerte med Kansas City Chiefs i 2019 og eventuelt pensjonerte seg i offseason samme år.


== Tidlig liv ==

Manuel ble født i Virginia Beach i Virginia 19. mars 1990. Han gikk på Bayside High School Virginia Beach hvor han spilte for skolens amerikansk fotballag, Bayside Marlins. Som freshman i 2004 var han startende quarterback og kastet for 589 yards og syv touchdowns, og hadde 219 yards og én touchdown på løp. Som sophomore hadde han 1 332 pasningsyards og åtte touchdowns med 276 yards og seks touchdowns på løp. Som junior kastet han for 1 973 pasningsyards med 15 touchdowns, og hadde 345 yards og fem touchdowns på løp. I sitt siste år i 2007 hadde han 1 859 pasningsyards med 18 touchdowns og løp for 541 yards. Han ble rangert som en 5-stjerners rekrutt av Scout, en 4-stjerners rekrutt av Rivals og begge sidene, samt Sports Illustrated, rangerte han som den nest beste quarterbacken tilgjengelig. Han var en All-American quarterback i high school.


== College-karriere ==
Manuel begynte på Florida State University hvor han spilte for trenerne Bobby Bowden og Jimbo Fisher på Florida State Seminoles' fotballag fra 2008 til 2012. Som student var han med i Pi Kappa Alpha fraternity. Manuel ble den andre quarterbacken i college til å vinne fire bowls på rad, etter Pat White for West Virginia (2005–2008).


=== Freshman ===
Manuel tok over for en skadet Christian Ponder mens Seminoles, som lå 4–5 i sesongen, var på vei til sitt første negative sesongresultat siden Bobby Bowden tok over. Hans første start var i en bortekamp mot Wake Forest, hvor han fullførte 15 av 20 pasninger for 220 yards og én touchdowns i en 41–28 seier over Wake Forest, som da hadde vunnet tre kamper på rad mot Florida State. I sin andre kamp, mot Maryland, klarte en strevende Manuel å sikre en seier som gjorde det mulig for FSU å nå et bowl. Manuels problemer fortsatte mot et dominant Florida Gators, og quarterbacken klarte ikke å finne en rytme i en kamp som endte i et 37–10 nederlag.I Gator Bowl i 2010 ledet Manuel FSU til en 33–21 seier over West Virginia Mountaineers, hvor Manuels prestasjoner vant ham MVP-tittelen for kampen.


=== Sophomore ===
Manuel var kampstarter to ganger i 2010-sesongen mens Christian Ponder var ute med en underarmsskade. I sin første start, mot Clemson Tigers, hadde han 71 yards på 15 løp. Han ledet også Seminoles til seier i Chick-fil-A Bowl i 2010 mot South Carolina etter at Ponder ble skadet i andre kvarter.


=== Junior ===
I 2011-sesongen spilte Manuel i hver eneste kamp sett bort fra nederlaget mot Clemson, da han var ute med en skulderskade han pådro seg i ett tap mot Oklahoma uken før. Han avsluttet sesongen med 2 666 yards med en prosentandel fullførte pasninger på 65%. Han hadde også 18 touchdownpasninger, fire touchdowns på løp og åtte interceptions. Han hjalp Seminoles til en comebackseier mot Notre Dame Fighting Irish i Champs Sports Bowl i 2011 med 249 pasningsyards og to touchdownpasninger.


=== Senior ===
I 2012-sesongen ledet Manuel Seminoles til flere seiere mot rivaler i ACC, ett ACC Championship og en seier i Orange Bowl mot Northern Illinois, med et sesongresultat på 12–2.


=== Arv i college ===
Manuel ledet Seminoles til en sesong med 12 seiere for tredje gang i skolens historie og første gang siden skolens dominans på 90-tallet. I sin seniorsesong kastet han for nest flest yards i lagets historie med 3 392, bak Chris Weinke i sesongen han vant Heisman-troféet og kastet for 4 167 yards. Manuel gikk 25–6 som starter, vant den første BCS bowl-kampen for Florida State siden 200, vant fem av seks kamper mot delstatsrivalene Miami og Florida, og ledet angrepsrekken til sin beste sesong i lagets historie, hvor de slo det laget som vant det nasjonale mesterskapet i 1999, med 6 591 yards.


=== College-statistikker ===


== Profesjonell karriere ==
Bucky Brooks, analytiker for NFL.com, rangerte ham blant de fem beste quarterbackene på vei inn i draftet i 2013, og sammenlignet ham med Josh Freeman. Manuel ble sett på som å ha arbeidsmoralen, lederskapsevnen og var fysisk i form til å prestere på NFLs nivå, men hans til tider varierende prestasjonsnivå i college var en usikkerhet for lagene.


=== Buffalo Bills ===
Manuel ble plukket opp av Buffalo Bills som #16 i første runde av NFL Draft 2013. Han var den eneste quarterbacken som ble plukket opp i første runde i et draft som ble sett på som svakt i forhold til quarterbacks; han ble draftet før Matt Barkley og Geno Smith samt Ryan Nassib som hadde spilt under Bills' hovedtrener Doug Marrone da han var trener for Syracuse Orange.


==== 2013-sesongen ====

Den 14. juni 2013 signerte Manuel en 4-årig kontrakt med Buffalo Bills. Kontrakten garanterte $8,88 millioner med en signeringsbonus på $4,85 fordelt jevnt i årlige betalinger på $1,2 millioner over de neste fire årene. Lønnen hans var $1,6 millioner i 2013, $2,0 millioner i 2014, $2,4 millioner i 2015 og $2,8 millioner i 2016.Manuel debuterte i NFL 11. august 2013 i en sesongoppkjøringskamp mot Indianapolis Colts, hvor han fullførte 16 av 21 pasninger for 107 yards og en touchdown. Han måte undergå en operasjon i kneet for å fjerne væske etter den andre kampen i sesongoppkjøringen, og det var usikkert om han ville være klar for start i sesongåpningen. Den 4. september annonserte hovedtrener Doug Marrone under et lagmøte at Manuel var bekreftet som starter for uke 1. I sesongåpningen fullførte Manuel sin første touchdownpasning, til nykommeren Robert Woods, 18 yards. Den 15. september hadde Manuel sitt første comeback i fjerde kvarter, med 80 yards over 9 plays som sikret en 24–23 seier over Carolina Panthers i kampens avsluttende sekunder. Manuel ble stemt til "Pepsi Next NFL Rookie of the Week" for sine prestasjoner i kampen.I tredje kvarter mot Cleveland Browns 3. oktober pådro Manuel seg en leddbåndskade i høyre kne, og måtte sitte på benken de neste fem ukene. Manuel hadde opp- og nedturer i sitt første år, men ble annonsert som startende quarterback for 2014-sesongen av hovedtrener Doug Marrone. I 10 kamper i sin nykommersesong i 2013 hadde Manuel 1 972 pasningsyards med 11 touchdowns og 9 interceptions. Han hadde også 186 yards og to touchdowns på løp.


==== 2014-sesongen ====

Den 28. september 2014, under en kamp mot Houston Texans, ble en av Manuels pasninger intercepted av All-Pro defensive end J. J. Watt og returnert for en 80-yard touchdown. Dagen derpå ble han satt på benken til fordel for veteranen Kyle Orton etter å ha startet de fire første kampene i sesongen, hvor Bills vant to og tapte to. Manuel avsluttet sesongen med 838 yards, 5 touchdowns, 3 interceptions og en passer rating på 80,3, en personlig rekord. Orton vant syv av de neste 12 kampene, og ledet Bills til et sesongresultat på 9–7, den første gangen Bills hadde hatt en vinnende sesong siden 2004.


==== 2015-sesongen ====
Etter lagets første positive sesong i et tiår pensjonerte Orton seg og Marrone trakk seg som hovedtrener. Bills ansatte tidligere divisjonsrival Rex Ryan som hovedtrener. Manuel konkurrerte med free agent Tyrod Taylor og Matt Cassel for stillingen som startende quarterback. Manuel klarte ikke å prestere under Bills' minileir og ble valgt til tredje quarterback. Han presterte bra i den tredje sesongoppkjøringskampen hvor han fullførte nesten alle sine pasninger. Den 31. august 2015 annonserte hovedtrener Rex Ryan at Taylor hadde blitt utpekt til startende quarterback over Manuel og Cassel.Manuel fikk sin første start på over ett år i uke 6 mot da ubeseirede Cincinnati Bengals etter at Tyrod Taylor pådro seg en skade uken før. I kampens første drive ledet Manuel Bills over 80 yards for en touchdown. Ved kampslutt hadde Manuel fullført 28 av 42 pasninger for 263 yards, en touchdown og en interception, med en touchdown på løp. Bills tapte kampen 34–21Mot Jacksonville Jaguars 25. oktober i London kastet Manuel for 298 yards og to touchdowns, men hadde også tre dyrebare turnovers hvor to ble returnert direkte for scoringer i andre kvarter. Han ledet Bills fra å ligge under med 24 poeng til å ta ledelsen i fjerde kvarter, men Jacksonville tok tilbake ledelsen med en touchdownpasning fra Blake Bortles til wide receiver Allen Hurns som sikret Jaguars en 34–31 seier. Med nederlaget ble Manuel den første startende quarterbacken i NFLs historie til å tape en kamp i tre forskjellige land (USA, Canada og England).


==== 2016-sesongen ====

Den 2. mai 2016 annonserte Bills at de ikke ville forlenge Manuels kontrakt til et femte år for 2017-sesongen. Han fikk lite spilletid i første del av 2016-sesongen, og da vanligvis med en rolle i trick plays. Etter at Bills' sjanser for å nå sluttspillet var over fikk Manuel starte i sesongavslutningen, hvor han fullførte 9 av 20 pasninger for 86 yards før han ble byttet ut med nykommeren Cardal Jones ved starten av fjerde kvarter.


=== Oakland Raiders ===


==== 2017-sesongen ====
Den 20. mars 2017 signerte Manuel en 1-årig kontrakt med Oakland Raiders. Under en kamp mot Denver Broncos i uke 4 pådro Derek Carr seg en ryggskade i tredje kvarter og ble byttet ut med Manuel. Han fullførte 11 av 17 pasninger for 106 yards og en interceptions i kampen, som Raiders tapte 16–10. På grunn av Carrs skade var Manuel valgt til kampstarter i uke 5 mot Baltimore Ravens, hvor han fullførte 13 av 26 pasninger for 159 yards og en touchdowns mens Raiders tapte 30–17. Med Raiders' nederlag mot New England Patriots 19. november i Mexico by ble Manuel den første quarterbacken i NFLs historie til å være på et lag som tapte en kamp i fire forskjellige land (USA, Canada, England og Mexico).


==== 2018-sesongen ====
Den 22. mars 2018 signerte Manuel en ny kontrakt med Raiders. Han ble frigitt 1. september samme år.


=== Kansas City Chiefs ===
Den 22. februar 2019 ble Manuel signert av Kansas City Chiefs..


=== Pensjonering ===
Den 13. mai 2019 annonserte Manuel at han skulle pensjonere seg. Ikke lenge etter annonserte han at han skulle ta en stilling som analytiker for college football for ACC Network.


=== NFL-statistikker ===


=== Lagrekorder for Bills ===
Flest touchdownpasninger av en nykommer: 11
Flest fullførte pasninger av en nykommer: 180
Høyest prosentandel fullførte pasninger av en nykommer: 58,8
Best rating for en nykommer quarterback, minst 7 kamper: 77,7Kilde:


== Referanser ==


== Eksterne lenker ==
(en) EJ Manuel – kategori av bilder, video eller lyd på Commons
Profil på BuffaloBills.com
(en) EJ Manuel – ESPN (NFL) 
(en) EJ Manuel – Pro-Football-Reference.com